ทรัมป์ชม “โตโยต้า-มาสด้า” ทำถูกแล้ว มาสร้างโรงงานใหม่ในสหรัฐ! - FINNOMENA
บริษัทผู้ผลิตรถยนต์รายใหญ่สัญชาติญี่ปุ่นอย่างโตโยต้าและมาสด้า ได้ร่วมทีมกันลงทุนมูลค่า 1.6 พันล้านเหรียญสหรัฐ สร้างโรงงานผลิตรถยนต์แห่งใหม่ในสหรัฐอเมริกา
7 ส.ค. 2560

บริษัทผู้ผลิตรถยนต์รายใหญ่สัญชาติญี่ปุ่นอย่างโตโยต้าและมาสด้า ได้ร่วมทีมกันลงทุนมูลค่า 1.6 พันล้านเหรียญสหรัฐ สร้างโรงงานผลิตรถยนต์แห่งใหม่ในสหรัฐอเมริกา
โดยโรงงานดังกล่าวตั้งเป้าว่าจะสามารถผลิตรถยนต์ได้ 300,000 คัน/ปี และคาดว่าจะมีการจ้างพนักงานราว 4,000 คน ส่วนโรงงานแห่งใหม่ของโตโยต้าในเม็กซิโกนั้นจะปรับไปเป็นแหล่งผลิตรถบรรทุกทาโคมาแทน
หลังมีข่าวดังกล่าว นายโดนัล ทรัมป์ ประธานาธิบดีสหรัฐ ได้ทวีตข้อความถึงกรณีดังกล่าวว่า การตัดสินใจครั้งนี้ถือเป็น “การลงทุนที่ดีมาก” ในภาาคการผลิตของสหรัฐ
นอกจากนี้ ผู้ผลิตรถยนต์ทั้งสองยังตกลงที่จะพัฒนาเทคโนโลยีรถยนต์ไฟฟ้า โดยโตโยต้าจะเข้าถือหุ้น 5% ของมาสด้า
ทั้งนี้ เมื่อต้นปีที่ผ่านมา ทรัมป์ระบุว่าโตโยต้าจะต้องเผชิญกับภาษีที่หนักขึ้น หากนำรถที่ผลิตในเม็กซิโกเข้ามาขายในตลาดสหรัฐ เนื่องจากตอนหาเสียง ทรัมป์ให้สัญญาว่าจะเพิ่มการผลิตและขยายการจ้างงานสำหรับแรงงานผลิตรถยนต์อเมริกัน
ที่มา : https://www.prachachat.net/world-news/news-16784
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: